Μπρέντα Ασνικάρ

H **Μπρέντα Ντανιέλα Ασνικάρ Μεντόσα** (*Brenda Daniela Asnicar Mendoza*, 17 Οκτωβρίου 1991), ευρέως γνωστή ως **Μπρέντα Ασνικάρ** είναι Αργεντινή ηθοποιός και τραγουδίστρια, που καθιερώθηκε μέσα από το ρόλο της ως Αντονέλλα στη σειρά .

## Καριέρα

### Υποκριτική & Μουσική
Έκανε το τηλεοπτικό της ντεμπούτο, το 2001, όταν σε ηλικία δέκα ετών επιλέχθηκε να συμμετάσχει στην εκπομπή «Cantarino». Το 2002, συμμετείχε στην εκπομπή του δικτύου Telefe, «Versus», ενώ το 2003, παρουσίασε την παιδική εκπομπή «Chicos Argentinos» στο Canal 7. Η συμμετοχή της εκεί, της έδωσε την ευκαιρία να ερμηνεύσει και το soundtrack του προγράμματος «Caminos» και να βγάλει το πρώτο της μουσικό άλμπουμ. Το 2006, συμμετείχε στην περιοδεία Tour Caminos.

Το 2007, πέρασε από οντισιόν για το πρωταγωνιστικό ρόλο της Αντονέλλα Λάμας Μπερνάρντι στη σειρά «» και επιλέχθηκε με απόφαση της παραγωγής Ideas del Sur. Η σειρά έκανε πρεμιέρα στις 10 Απριλίου 2007 στο αργεντίνικο κανάλι El Trece, σημειώνοντας τεράστια επιτυχία γι' αυτό και προβλήθηκε ακόμη σε πολλές χώρες παγκοσμίως. Ως "Αντονέλλα" κυκλοφόρησε επτά σόλο τραγούδια τα οποία κυκλοφόρησαν στα μουσικά άλμπουμ της σειράς. Όσο προβαλλόταν η πρώτη σεζόν, μαζί με την Λάουρα Εσκιβέλ, έκαναν και την περιοδεία «Patito Feo: La historia más linda en el Teatro» σε Αργεντινή, Ουρουγουάη, Περού, Μεξικό, Κολομβία, Παραγουάη, Χιλή, Παναμά, Γουατεμάλα και Ελ Σαλβαδόρ. Η συγκεκριμένη περιοδεία γνώρισε πολύ μεγάλη απήχηση και ολοκληρώθηκε μετά από 72 παραστάσεις και πάνω από 450.000 εισιτήρια.

Η δεύτερη και τελευταία σεζόν της σειράς, ξεκίνησε στις 23 Απριλίου 2008 και ολοκληρώθηκε με συνολικά 303 επεισόδια στις 3 Νοεμβρίου 2008. Το 2009, ακολούθησε η δεύτερη περιοδεία, «Patito Feo: El Show más lindo», η οποία ξεκίνησε από την Κόστα Ρίκα και ολοκληρώθηκε με 92 παραστάσεις σε όλη την Λατινική Αμερική. Παράλληλα, την ίδια χρονιά, παρουσίασε τα αργεντίνικα βραβεία «MTV Los Premios» και συμμετείχε στο αυτοβιογραφικό ντοκιμαντέρ «Zoom, mirá de cerca», σε ένα επεισόδιο με το όνομα της.

Τη σεζόν 2010-2011 ενσάρκωσε τον πρωταγωνιστικό ρόλο της "Νούρια Γκόμεζ" στη σειρά του αργεντίνικου Nickelodeon, «Suena Comingo». Για το ρόλο αυτό μάλιστα, έλαβε τα βραβεία Καλύτερης Ηθοποιού και Αγαπημένης Τραγουδίστριας στα αργεντίνικα Nickelodeon Kids' Choice Awards. Επίσης, η σειρά έλαβε και το βραβείο Αγαπημένο Πρόγραμμα Λατινικής Τηλεόρασης στα ίδια βραβεία.

Το 2011 έκανε μια guest εμφάνιση στη σειρά «Susana Gimenez» και έπειτα, έκανε την ιταλική περιοδεία «Antonella en Concierto con Brenda Asnicar» στα πλαίσια του «». Επίσης, τη ίδια χρονιά, κυκλοφόρησε και το πρώτο της σόλο τραγούδι, με τίτλο «Tus Juegos». Τη σεζόν 2011-2012, ακολούθησε η συμμετοχή της στη σειρά «Los Unicos» με το ρόλο της "Κέιρα Μπελτράν". Το 2012, έπαιξε στην τηλεταινία «Corazon Valiente» όπου λόγω των γυρισμάτων εγκαταστάθηκε στο Μαϊάμι για ένα χρόνο. Επίσης, την ίδια χρονιά, έκανε ένα guest και στη σειρά «Telenoche».

Το 2013 επιλέχθηκε από την FOX να πρωταγωνιστήσει στη κολομβιανή σειρά «Cumbia Ninja» με το διπλό ρόλο των "Χουάνα Καρμπαχάλ / Νιέβες Πάεζ". Η σειρά έκανε πρεμιέρα στις 5 Σεπτεμβρίου 2013 και λόγω των γυρισμάτων αλλά και των ηχογραφήσεων των τριών μουσικών άλμπουμ, η Ασνικάρ εγκαταστάθηκε στη Μπογκοτά. Μάλιστα, για το ρόλο αυτό έμαθε πολεμικές τέχνες, shaolin και κινέζικα. Η σειρά ολοκληρώθηκε με τρεις σεζόν στις 17 Δεκεμβρίου 2015.

Τον Ιούλιο του 2016 ανακοινώθηκε ότι θα πρωταγωνιστήσει στην αργεντίνικη σειρά «Por amarte asi» υποδυόμενη την "Μερσέδες Ολιβέτι". Η σειρά έκανε πρεμιέρα στις 14 Νοεμβρίου 2016 από το κανάλι Telefe και ολοκληρώθηκε με μια σεζόν, στις 3 Νοεμβρίου 2017.

Στις 31 Αυγούστου 2018, κυκλοφόρησε το τραγούδι «Vi Que Estas OK» μαζί με τον Dorrego, το οποίο θα συμπεριληφθεί στο επερχόμενο πρώτο studio album της. Τον Νοέμβριο του ίδιου έτους, ανακοινώθηκε ότι θα παίξει τον πρωταγωνιστικό ρόλο στην αυτοβιογραφική σειρά «Yo Soy Glida» για τη ζωή της Αργεντίνας τραγουδίστριας Glida (1961-1996). Η σειρά προβάλλεται από το αργεντίνικο Netflix.

## Προσωπική ζωή

### Οικογένεια
Οι γονείς της, Γκουστάβο Ασνικάρ και Άντρια Μεντόσα είναι επίσης καλλιτέχνες όπως και ο μεγαλύτερος αδελφός της, Ιβάν Ασνικάρ, που είναι κινηματογραφιστής και σκηνοθέτης σειρών animation.

### Σχέσεις - Γάμοι
Το 2010 και για ένα χρόνο ήταν σε σχέση με τον Αργεντίνο ποδοσφαιριστή Κάρλος Τέβες. Το 2017 παντρεύτηκε τον Κολομβιανό επιχειρηματία Αλεχάντρο ντε Άνγκουλο, έπειτα από τέσσερα χρόνια σχέσης. Το 2019 χώρισαν.

## Φιλμογραφία

### Τηλεόραση

## Δισκογραφία

### Άλμπουμ

* Caminos (2003)
* Patito Feo: La historia más linda (2007)
* Patito Feo en el Teatro (2007)
* La vida es una fiesta (2008)
* Sueña Conmigo: la canción de tu vida (2010)
* Sueña Conmigo 2 (2011)
* Cumbia Ninja: Ojos En La Espalda (2013)
* Cumbia Ninja 2: Subiré Al Infierno (2014)
* Cumbia Ninja 3: Fuera De Foco (2015)
* Vos Sos Dios (2019)
* Bandida Records (2021)

### Τραγούδια

## Περιοδείες

* Tour Caminos (2006)
* Patito Feo: La historia más linda en el Teatro (2007-2008)
* Patito Feo: El Show más lindo (2009)
* Antonella en Concierto con Brenda Asnicar (2011)

## Βραβεία & Υποψηφιότητες

## Παραπομπές


## Εξωτερικοί σύνδεσμοι
* 

Κατηγορία:Αργεντίνες ηθοποιοί
Κατηγορία:Αργεντινοί τραγουδιστές
Κατηγορία:Αργεντίνες μοντέλα